ກະບົດ Houthi ຍຶດກອງບັນຊາການ ທະຫານເຢເມນ ທີ່ເມືອງ Taiz 
ຊາ​ອຸ​ດີ ອາ​ຣາ​ເບຍ ​ຢຸດເຊົາການ​ຖິ້ມ​ລະ​ເບີດ ໃສ່ພວກກະບົດ Houthis ​ໃນຂະນະດຽວກັນ ພວກກະບົດ ກໍເຂົ້າຍຶດເອົາ ກອງບັນຊາການທະຫານເຢເມນ.
ພວກກະບົດ Houthi ໄດ້ເຂົ້າຍຶດເອົາກອງບັນຊາການທະຫານ ໃນເມືອງ Taiz ຊຶ່ງເປັນເມືອງໃຫຍ່ອັນດັບສາມຂອງເຢເມນ ໃນ ຂະນະທີ່ການສູ້ລົບທາງພາກພື້ນດິນ ຍັງດຳເນີນຕໍ່ໄປຢູ່ທີ່ນັ້ນ ແລະຢູ່ທີ່ເມືອງ Aden ຊຶ່ງເປັນເມືອງທ່າເຮືອທາງ ພາກໃຕ້ຂອງ ປະເທດ ໃນວັນພຸດມື້ນີ້ ຫລັງຈາກພວກກະບົດໄດ້ເຂົ້າຍຶດເອົາຄ້າຍທະຫານແຫ່ງນີ້ ຈາກ ກຳລັງທີ່ສະໜັບສະໜູນ ປະທານາທິບໍດີ Abd-Rabbu Mansour Hadi ແລ້ວ ກໍໄດ້ມີການໂຈມຕີທາງອາກາດໃສ່ເຂດ ດັ່ງກ່າວ ຊາອຸດີ ອາຣາເບຍ ໄດ້ປະກາດຢຸດເຊົາການຖິ້ມລະເບີດທີ່ແນ່ໃສ່ເພື່ອຍຸດຕິການ ບຸກ ຄວາມຄືບໜ້າຂອງພວກກະບົດ Houthis ແຕ່ໄດ້ກ່າວໃນວັນອັງຄານວານນີ້ວ່າ ຈຸດເນັ້ນ ໜັກໃໝ່ຂອງຕົນນັ້ນແມ່ນແນໃສ່ເພື່ອໃຫ້ການສະໜັບສະໜູນຕໍ່ການ ແກ້ໄຂທາງການ ເມືອງທີ່ອາດຈະຮວມທັງມາດຕະການປ້ອງກັນບໍ່ໃຫ້ພວກກະບົດ ໄດ້ຮັບ ຫລືນຳໃຊ້ອາ ວຸດຈາກກອງທັບເຢເມນ ຖະແຫລງການສະບັບນຶ່ງຂອງຊາອຸດີ ຍັງໄດ້ໃຫ້ຄວາມສຳຄັນ ແກ່ການຟື້ນຟູ ການເຈລະ ຈາສັນຕິພາບ ພາຍໃຕ້ການນຳພາຂອງສະຫະປະຊາຊາດ ຢູ່ໃນເຢ ເມນ ທ່ານ Hadi ໄດ້ຖະແຫລງຜ່ານທາງໂທລະພາບ ຈາກ ຊາອຸດີ ອາຣາເບຍ ໃນວັນອັງຄານ ວານນີ້ ໂດຍກ່າວວ່າ ວິກິດການຢູ່ໃນປະເທດຂອງທ່ານ ຈະສີີ້ນສຸດ ລົງໃນ “ບໍ່ຊ້ານີ້ ” ທ່ານຍັງໄດ້ກ່າວຂອບໃຈ ຕໍ່ກຳລັງປະສົມພາຍໃຕ້ການນຳພາ ຂອງຊາອຸດີ ອາຣາເບຍ ແລະກ່າວວ່າ ລັດຖະບານຂອງທ່ານ ຈະຟື້ນຟູຄວາມ ຫວັງແກ່ປະຊາຊົນຊາວເຢເມນ ປະທານທິບໍດີ Hadi ກ່າວວ່າ “ຂ້າພະເຈົ້າຂໍສະແດງຄວາມຂອບໃຈ ຢ່າງເລິກເຊີ່ງ ແລະ ຄວາມນັບຖືມາຍັງບັນດາອ້າຍນ້ອງປະເທດອາຣັບ ແລະມຸສລິມ ຕະຫລອດທັງບັນດາ ເພື່ອນມິດ ທີ່ຢູ່ໃນກຸ່ມພັນທະມິດພິເສດນີ້ ໃນນາມຂ້າພະເຈົ້າ ແລະໃນນາມປະຊາຊົນຊາວ ເຢເມນ ” ທ່ານ Hadi ກ່າວຕື່ມວ່າ “ພັນທະມິດທີ່ໄດ້ໃຫ້ການສະໜັບສະໜູນຕໍ່ລັດຖະບານ ທີ່ຖືກຕ້ອງຊອບທຳ ທີ່ໄດ້ສະໜອງຕອບ ຕໍ່ການຮ້ອງຂໍເພື່ອໃຫ້ປົກປ້ອງຜົນປະໂຫຍດຂອງ ຊາວເຢເມນ ປະຊາຊົນທີ່ກຳ ລັງສະແຫວງຫາການມີຊີວິດຢູ່ ແລະສ້າງສາປະເທດຊາດ ຂອງເຂົາເຈົ້າ ນີ້ກໍເປັນເພາະວ່າ ມັນແມ່ນເປົ້າໝາຍຕົ້ນຕໍຂອງປະຕິບັດງານຖະຫລົ່ມຂັ້ນ ເດັດຂາດ ຫລື Operation Decisive Storm